Үкімет басшысы бола алмаған Никол Пашинян халықты жаппай ереуілге шақырды
"Үкімет басшысы бола алмаған Никол Пашинян халықты жаппай ереуілге шақырды" | "https://abai.kz/post/69705"
TITLE: Үкімет басшысы бола алмаған Никол Пашинян халықты жаппай ереуілге шақырды
URL: https://abai.kz/post/69705
META: "Үкімет басшысы бола алмаған Никол Пашинян халықты жаппай ереуілге шақырды" | "https://abai.kz/post/69705"
DATE: 02.05.2018
AUTHOR(s): Abai.kz
TOTAL WORDS: 120
TEXT: Армения оппозициясының лидері Никол Пашинян жақтастарын Ереван көшелері мен әуежайды жабуға шақырды. Армения парламенті сейсенбі күні оның премьер-министр болуына қарсы дауыс берген. Армения парламентінде 1 мамырда Никол Пашинянның кандидатурасын қолдап 45 депутат дауыс берсе, 55-і қарсы болды. Сол күні кешкісін Ереванның Республика алаңында халық алдында сөйлеген оппозиция лидері 2 мамырдан бастап жаппай ереуілді жалғастыруға шақырды. «Ертең сағат 08:15-тен бастап барлық көлік жолдары, әуежай, темір жолдары жабылады. Біздің үніміз жеңіссіз аяқталмауы тиіс. Ертеңнен бастап жаппай азаматтық билікке бағынбау қозғалысы басталады», — деп мәлімдеді Пашинян. Ол бейбіт акция болатынын, полицияны күш қолданбай, халықпен бірге болуға шақырды. Армения заңына сәйкес, парламенттің арнайы отырысында премьер-министр сайланбаса, жеті күннен кейін жаңа сайлау өтуі тиіс. Егер екінші рет премьер таңдалмаса, парламент таратылып, жаңа сайлау өтеді. Abai.kz
